**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**БОЛОВСРОЛ, СОЁЛ, ШИНЖЛЭХ УХААН, СПОРТЫН БАЙНГЫН ХОРООНЫ**

**08 ДУГААР САРЫН 30-НЫ ӨДӨР /МЯГМАР ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | ***Хэлэлцсэн асуудал*** | ***Хуудасны дугаар*** |
|  1. | Хуралдааны товч тэмдэглэл: | 1-2 |
|  2. | Хуралдааны дэлгэрэнгүй тэмдэглэл:  | 3 |
| 1.Байнгын хорооны даргыг сонгох тухай  | 3 |

***Монгол Улсын Их Хурлын 2022 оны ээлжит бус чуулганы***

***Боловсрол, соёл, шинжлэх ухаан, спортын байнгын хорооны***

***08 дугаар сарын 30-ны өдөр /Мягмар гараг/-ийн***

***хуралдааны товч тэмдэглэл***

 Боловсрол, соёл, шинжлэх ухаан, спортын байнгын хорооны дарга Г.Дамдинням ирц, хэлэлцэх асуудлын дарааллыг танилцуулж, хуралдааныг даргалав.

 *Ирвэл зохих 19 гишүүнээс 10 гишүүн хүрэлцэн ирж, 52.6 хувийн ирцтэйгээр хуралдаан 15 цаг 15 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: А.Адъяасүрэн, П.Анужин, Х.Ганхуяг, Ж.Мөнхбат, Ц.Мөнхцэцэг, Ж.Чинбүрэн, Л.Энх-Амгалан.*

***Нэг.Байнгын хорооны даргыг сонгох тухай***

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Бад.Баярмаа, Р.Болормаа, мөн газрын Байнгын хорооны асуудал хариуцсан хэлтсийн референт А.Болортуяа, Боловсрол, соёл, шинжлэх ухаан, спортын байнгын хороо хариуцсан ахлах зөвлөх Л.Лхагвасүрэн, референт Н.Монголмаа нар байлцав.

Улсын Их Хурлын гишүүн, Улсын Их Хурал дахь Монгол Ардын намын бүлгийн дэд дарга Х.Булгантуяа Улсын Их Хурлын гишүүн Г.Мөнхцэцэгийг Байнгын хорооны даргад нэр дэвшүүлж байгаа талаар танилцуулав.

 Танилцуулга болон нэр дэвшигчтэй холбогдуулан Улсын Их Хурлын гишүүдээс асуулт, санал гараагүй болно.

 **Г.Дамдинням:** Боловсрол, соёл, шинжлэх ухаан, спортын байнгын хорооны даргаар Улсын Их Хурлын гишүүн Гомпилдоогийн Мөнхцэцэгийг сонгохыг дэмжье гэсэн санал хураалт явуулъя.

 Зөвшөөрсөн: 9

 Татгалзсан: 3

 Бүгд: 12

 75.0 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Г.Дамдинням Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 15 цаг 22 минутад хэлэлцэж дуусав.*

Байнгын хорооны хуралдаанаар 1 асуудал хэлэлцэв.

*Хуралдаан 07 минут үргэлжилж, ирвэл зохих 19 гишүүнээс 12 гишүүн хүрэлцэн ирж, 63.2 хувийн ирцтэйгээр 15 цаг 22 минутад өндөрлөв.*

 Тэмдэглэлтэй танилцсан:

 БОЛОВСРОЛ, СОЁЛ,

ШИНЖЛЭХ УХААН, СПОРТЫН

БАЙНГЫН ХОРООНЫ ДАРГА Г.ДАМДИННЯМ

   Тэмдэглэл хөтөлсөн:

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Д.УЯНГА

**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**БОЛОВСРОЛ, СОЁЛ, ШИНЖЛЭХ УХААН, СПОРТЫН БАЙНГЫН ХОРООНЫ**

**08 ДУГААР САРЫН 30-НЫ ӨДӨР /МЯГМАР ГАРАГ/-ИЙН**

**ХУРАЛДААНЫ ДЭЛГЭРЭНГҮЙ** **ТЭМДЭГЛЭЛ**

**Г.Дамдинням:** 2022 оны 08 дугаар сарын 30-ны өдрийн Боловсрол, соёл шинжлэх ухаан, спортын байнгын хорооны хуралдаан эхлэхэд бэлэн болж байна.

Хуралдааны ирц ирвэл зохих 19 гишүүнээс 10 гишүүн ирж, 52,6 хувьд хүрсэн тул хуралдаан нээснийг мэдэгдье. Байнгын хорооны хуралдаанаар хэлэлцэх асуудлыг танилцуулъя. Байнгын хорооны даргыг сонгох тухай асуудал. Хэлэлцэх асуудал дээр саналтай гишүүд байна уу? Байхгүй байна.

Хэлэлцэх асуудалдаа оръё. Байнгын хорооны даргыг сонгох тухай асуудлыг хэлэлцэж эхэлье. Нэр дэвшигчийг Монгол Ардын намын бүлгийн дэд дарга Хүрэлбаатарын Булгантуяа танилцуулна. Булгантуяа даргад микрофон өгье. Монгол Ардын намын бүлгийн дэд дарга Хүрэлбаатарын Булгантуяа даргад микрофон өгье. Нэр дэвшигчийг танилцуулна.

**Х.Булгантуяа:** Улсын Их Хурлын дэгийн тухай хуулийн 26-гийн 26.1.3-ын дагуу Монгол Ардын намын бүлгээс Боловсрол, шинжлэх ухааны байнгын хорооны даргад Гомпилдоогийн Мөнхцэцэг гишүүнийг нэр дэвшүүлж байна.

**Г.Дамдинням:** Байнгын хорооны даргыг сонгох тухай асуудалд өөр саналтай гишүүд байна уу? Байхгүй байна. Нэр дэвшигчээс асуух асуулттай гишүүд байна уу? Байхгүй байна. Үг хэлэх гишүүн байна уу? Байхгүй байна. Гишүүд асуулт асууж, үг хэлэхгүй байгаа учраас Улсын Их Хурлын Боловсрол, соёл, шинжлэх ухаан, спортын байнгын хорооны даргаар Гомпилдоо овогтой Мөнхцэцэгийг дэвшүүлэхийг дэмжье гэсэн саналын томьёоллоор санал хураалт.

Миний саналыг дэмжсэн тооцоорой, би дэмжсэн шүү. Энэ орсонгүй, хуруу орсонгүй. 63, минийхийг оруулахаар энэ чинь бас өөрчлөгдөх байх. Тэгвэл та яачихъя. Тэгээд минийх ороогүй учраас дахин санал хураалт, горимын санал гаргачихъя тэгэх үү. Горимын санал хураая тэгэх үү. Нэмээд протоколд Баатарбилэг гишүүн, Дамдинням гишүүн нарынхыг оруулаад ингээд Байнгын хорооны даргаар Мөнхцэцэг гишүүнийг Байнгын хорооноос гарлаа. Одоо ингээд Байнгын хорооны санал, дүгнэлтийг чуулганы нэгдсэн хуралдаанд Улсын Их Хурлын гишүүн Гонгорын Дамдинням би өөрөө уншъя.

Боловсрол, соёл, шинжлэх ухаан, спортын байнгын хорооны хэлэлцэх асуудал дууссан тул, хорооны хэлэлцэх асуудал өнөөдөр дууссан болбол хуралдаан хаасныг мэдэгдье.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ Д.УЯНГА